Captură record de cocaină în Delta Dunării. Autorităţile au găsit peste 800 de kilograme de droguri de mare risc într-o şalupă abandonată într-o zonă de plaje sălbatice.

ACTUALIZARE 18.50. Cele peste 800 de kilograme de cocaină ar valora aproximativ 300 de milioane de euro.

Dorgurile au fost găsite în 36 de saci.

Poliţiştii au aflat cine sunt persoanele care erau în ambarcaţiune, iar acum le caută.

Ar fi cea mai mare captură de cocaină din ultimii trei ani.

Cele peste 800 de kilograme de cocaină au fost găsite într-o şalupă, într-o zonă de plajă sălbatică, între localităţile Sfântu Gheorghe şi Sulina.

Ambarcaţiunea a fost găsită de un localnic care a anunţat imediat autoriţile.

Ancheta e în desfăşurare şi urmăreşte să stabilească traseul acestui transport, cel mai probabil drogurile venind din Turcia, iar România fiind ţara de tranzit.

Mai multe persoane ar fi fost în barcă, iar când acestea nu au mai putut controla ambarcaţiunea ar fi abandonat-o.